CELEX: 62018CN0443
Language: et
Date: 2018-07-04 00:00:00
Title: Kohtuasi C-443/18: 4. juulil 2018 esitatud hagi – Euroopa Komisjon versus Itaalia Vabariik

201808030352049952018/C 294/534432018CJC29420180820ET01ETINFO_JUDICIAL20180704394021Kohtuasi C-443/18: 4. juulil 2018 esitatud hagi – Euroopa Komisjon versus Itaalia Vabariik
 ---documentbreak--- C2942018ET3910120180704ET00533914024. juulil 2018 esitatud hagi – Euroopa Komisjon versus Itaalia Vabariik
   (Kohtuasi C-443/18)2018/C 294/53Kohtumenetluse keel: itaalia
      Pooled
   
   
      Hageja: Euroopa Komisjon (esindajad: B. Eggers, D. Bianchi)
   
      Kostja: Itaalia Vabariik
   
      Hageja nõuded
   
   Hageja palub Euroopa Kohtul:
   
            1)
         
         
            tuvastada, et kuna Itaalia Vabariik
            
                     —
                  
                  
                     ei taganud leviku tõkestamise alal vähemalt kõigi Xylella fastidiosa’ga nakatunud taimede viivitamatut kõrvaldamist, mis asuvad nakatunud tsoonis kuni 20 km kaugusel piirist, mis eraldab seda ala liidu ülejäänud territooriumist, siis on ta rikkunud rakendusotsuse (EL) 2015/789 (
                           1
                        ) artikli 7 lõike 2 punktist c tulenevaid kohustusi;
                  
               
                     —
                  
                  
                     ei taganud leviku tõkestamise alal ka Xylella fastidiosa esinemise jälgimist iga-aastaste uuringutega aasta jooksul sobivatel aegadel, siis on ta rikkunud rakendusotsuse (EL) 2015/789 artikli 6 lõikest 7 tulenevaid kohustusi;
                  
               
                     —
                  
                  
                     jättis samuti pidevalt võtmata meetmed Xylella fastidiosa leviku viivitamatuks tõkestamiseks, rikkudes üksteise järel konkreetseid kohustusi, mis on sätestatud otsuses (EL) 2015/789 nakatunud tsoonide kohta, millega ta võimaldas haiguse edasist levikut, siis on ta rikkunud kohustusi, mis tulenevad rakendusotsuse (EL) 2015/789 artikli 6 lõigetest 2, 7 ja 9 ning artikli 7 lõike 2 punktist c ja lõikest 7 ning direktiivi 2000/29/EÜ (
                           2
                        ) artikli 16 lõikest 1, samuti lojaalse koostöö kohustust, mis on sätestatud Euroopa Liidu lepingu artikli 4 lõikes 3;
                  
               
      
            2)
         
         
            mõista kohtukulud välja Itaalia Vabariigilt.
         
      
      Väited ja peamised argumendid
   
   Komisjoni käsutuses olevad andmetest, mis põhinevad Itaalia Vabariigi edastatud teabel, komisjoni läbiviidud audititel, Euroopa Toiduohutusameti ja teiste asutuste teaduslikel arvamustel, nähtuvad hilinemisega läbi viidud uuringud, olulised viivitused ja puudused nakatunud taimede hävitamisel mitte ainult kuni põhjendatud arvamuse väljasaatmiseni, vaid need jätkusid ka kuni hagi esitamiseni käesolevas asjas. Komisjon leiab seega, et Itaalia on jätnud kestvalt ja üldiselt täitmata kohustuse takistada eespool viidatud artiklites osutatud haiguse levikut ning et see on tõendatud.
   (
         1
      )	Komisjoni 18. mai 2015. aasta rakendusotsus (EL) 2015/789 Xylella fastidiosa (Wells et al.) liitu sissetoomise ja seal levimise vastu võetavate meetmete kohta (teatavaks tehtud numbri C(2015) 3415 all) (ELT L 125, lk 36).
   (
         2
      )	Nõukogu 8. mai 2000. aasta direktiiv 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (EÜT L 169, lk 1; ELT eriväljaanne 03/29, lk 258).